

**V I L J A N D I L I N N**

**LINNAVOLIKOGU**

**SEENIORITE NÕUKOJA**

**KOOSOLEKU PROTOKOLL**

Viljandi raekoda

23. august 2024 nr 1-16/24/1-7

Algus kell 12.00, lõpp kell 13.00

**Koosolekut juhatas:** Priit Kaup

**Protokollis:** Lea Saareoks

**Võtsid osa liikmed:** Priit Kaup, Erika Kiviloo, Agu Lall, Hillar Saar, Lea Saareoks, Urmas Suik, Valli Veigel, Jaak Värnik

**Puudusid:** Itta Arak, Ene Juurik, Rein Kikas, Ako Luts, Uno Lüüs, Mare Mihkelson, Ella Ruus, Ruth Sepp, Malle Vaheoja

**Koosolekul viibisid:** linnapea Johan-Kristjan Konovalov, abilinnapea Kalvi Märtin, Linnahoolduse juhataja Koidu Illison

**PÄEVAKORD:**

1. Viljandi linna arengustrateegia 2040+ ja Viljandi linna arengukava aastateks 2024–2029, II lugemine (2024/273-1)

2. Viljandi linna eelarvestrateegia aastateks 2024-2029, II lugemine (2024/277-1)

3. Volituste andmine avaliku liiniveo korraldamise hanke läbiviimiseks (2024/283)

4. Linnahoolduse juhataja Koidu Illison annab ülevaate asutuse tegemistest

**PÄEVAKORRAPUNKT NR 1**

**Viljandi linna arengustrateegia 2040+ ja Viljandi linna arengukava aastateks 2024–2029, II lugemine (2024/273-1)**

**KUULATI:**

J.-K. Konovalov andis ülevaate teemast ja täiendustest.

**OTSUSTATI:**

Toetada eelnõu „Viljandi linna arengustrateegia 2040+ ja Viljandi linna arengukava aastateks 2024–2029, II lugemine (2024/273-1)“.

**PÄEVAKORRAPUNKT NR 2**

**Viljandi linna eelarvestrateegia aastateks 2024-2029, II lugemine (2024/277-1)**

**KUULATI:**

J.-K. Konovalov andis ülevaate teemast. Oluliselt parandatakse oma rahalist seisu.

**OTSUSTATI:**

Toetada eelnõu „Viljandi linna eelarvestrateegia aastateks 2024-2029, II lugemine (2024/277-1)“

**PÄEVAKORRAPUNKT NR 3**

**Volituste andmine avaliku liiniveo korraldamise hanke läbiviimiseks (2024/283)**

**KUULATI:**

K. Märtin andis ülevaate teemast. Eesmärk on anda volitus MTÜ-le Viljandimaa Ühistranspordikeskus hankida Viljandi maakonna avaliku bussiliiniveo hanke osana ka Viljandi linnas sõitva bussiliini nr. 7 liinivedu. Hankimise eesmärk on tagada bussiliini kvaliteetne ja efektiivne toimimine.

**OTSUSTATI:**

Võtta informatsioon teadmiseks.

**PÄEVAKORRAPUNKT NR 4**

**Linnahoolduse juhataja Koidu Illison annab ülevaate asutuse tegemistest**

**KUULATI:**

K. Illison andis ülevaate Linnahoolduse tegemistest.

Liikmed esitasid mitmeid küsimusi ja tegid omapoolseid täiendavaid ettepanekuid. J. Värniku arvates on linnas vähe tasuta parkimiskohti. K. Märtini selgitus sellele oli järgmine - Tervikumi valmimisega muutub linnas autode parkimiskorraldus ja parkimine muutub tasuliseks. A. Lalli arvates on linnas vähe istepinke (nt. Männimäe piirkond). H. Saar soovis teada, kuidas on korraldatud kaldapealsete korrashoid – niitmine. Tema arvates peaks Viljandi linnas olema töötaja, kes liigub ringi ning kaardistab probleemseid kohti, mis vajavad korda tegemist.

**OTSUSTATI:**

Võtta informatsioon teadmiseks.

Priit Kaup Lea Saareoks

koosoleku juhataja koosoleku protokollija

(digiallkirjastatud) (digiallkirjastatud)